Qırat

Qırat — Azərbaycanda məşhur olan Koroğlu dastanında Rövşənin (Koroğlunun) atası Alı kişidən qalan iki atından biri. Dastana görə, günlərin bir günü Həsən xan atlara baxan Alı kişiyə tapşırır ki, mənə ən yaxşı iki dayçanı gətirərsən. Alı kişi Qırat ilə Düratı seçir və xana gətirir. Atlar hələ kiçik olduqlarından arıq və cılız görünürlər və bunu görən xan Alı kişinin gözlərini çıxartdırır ki, əgər at seçə bilmirsə bu da cəzası olsun. Gənc Rövşən atasının sözü ilə hər iki atı 40 gün qaranlıq bir yerdə saxlayır. Atların üstünə gün işığı düşməməli idi. Rövşən 39-cu gün səbri tükəndiyindən qapını aralayır və beləcə Düratın üstünə işıq düşür və o qanadlarını itirir. Qırat isə ildırım kimi sürətli qara və güclü olur.

"Koroğlu" dastanının məşhur qollarından biri də "Həmzənin Qıratı oğurlaması" qoludur və bu qolun əsas süjet xətti Qıratın oğurlanması üzərində qurulmuşdur“Həmzənin Qıratı aparması” qolu. İstifadə tarixi: 13 fevral 2026.. Qolda nəql olunan əhvalatlar Qıratın Koroğlu üçün əhəmiyyətini, döyüşçü ilə atı arasındakı bağı aydın göstərir.

 İstinadlar 
Kateqoriya:Azərbaycanda atçılıq
Kateqoriya:Azərbaycan dastanları